משה אמסלם

הרב משה אמסלם (נולד בי' בטבת תשכ"ז 23 בדצמבר 1966) הוא אב בית דין בבית הדין הרבני באשדוד. ייסד את הישיבה הגבוהה "תפארת ישראל" ביד בנימין.

ביוגרפיה

נולד בישראל בשנת תשכ"ז 1966. למד בישיבת "נתיב מאיר" בירושלים. משנת 1984 ועד שנת 2000 למד בישיבת ההסדר "כרם ביבנה". שירת בחיל השריון כנהג טנק מרכבה. משרת במילואים כרב חטיבה.

בשנת 1996 קיבל סמיכה לרבנות מהרבנות הראשית לישראל. משנת 2000 עד שנת 2007 היה "נושא ונותן" ור"מ בישיבת כרם ביבנה. קיבל סמיכה לדיינות בשנת 2005. את לימודי הדיינות עשה בכולל הדיינות בכרם ביבנה. כיהן כדיין בבית הדין לממונות שעל יד ישיבת "כרם ביבנה".

ב-29 באוקטובר 2007 התמנה לכהן כדיין בבית הדין הרבני באשדוד.

בשנת 2014 הכריזה שרת המשפטים דאז ציפי לבני על מינויו למנכ"ל בתי הדין הרבניים, אך לבסוף לא יצא המינוי לפועל. בשנת 2015 החל לשמש כאב בית הדין בבית הדין הרבני באשדוד. בנוסף שימש מספר פעמים כיו"ר ועדה למינוי רבני ערים מטעם הרבנות הראשית לישראל..

באוגוסט 2015 הוזכר שמו כמועמד לשמש כדיין בבית הדין הגדול. בנוסף משמש כרב קהילה באשדוד.

בשנת 2023 הקים את הישיבה הגבוהה "תפארת ישראל" ביד בנימין (עם הדיין הרב ציון לוז).

נשוי ומתגורר ביד בנימין.

קישורים חיצוניים

 פסקי הרב משה אמסלם מבית הדין באשדוד, אתר דעת
 שיעורים בישיבת כרם ביבנה
 הבעל טען: הגירושין היו פיקטיביים. האשה אמרה: לא נכון • מה פסקו הדיינים?, אתר חרדים 10.

הערות שוליים 

רבני הציונות הדתית בישראל
בוגרי ישיבת נתיב מאיר
דייני בתי הדין הרבניים
בוגרי ישיבת כרם ביבנה
רבני ישיבת כרם ביבנה
יד בנימין: רבנים
אבות בתי דין
ישראלים שנולדו ב-1966